O **Club Basket Bilbao Berri S.A.D.**, actualmente coñecido como **Surne Bilbao Basket** por motivos de patrocinio, é un equipo profesional de baloncesto español con sede na cidade de Bilbao, Biscaia. Foi fundado o 7 de marzo de 2000 co obxectivo de que a cidade volvese a contar cun equipo na elite após a desaparición do Caja Bilbao en 1994. O Bilbao Basket xoga actualmente na Liga ACB, competición da que foi subcampión na temporada 2010−11. O club xoga os seus partidos coma local no Bilbao Arena, recinto inaugurado en 2010 con capacidade para 10 014 espectadores.

Historia
--------

### Comezos

Xogadores e corpo técnico do Bilbao Basket en 2009.
O Basket Bilbao Berri foi fundado o 7 de marzo de 2000, sendo creado para substituír o vello equipo da cidade, o Caja Bilbao. Comezou a súa andaina na LEB 2, cun comezo regular xa que rematou loitando polos postos da parte baixa da liga, rematando finalmente décimo terceiros. A seguinte tempada, a súa segunda na categoría, creouse un proxecto máis ambicioso, coas vistas postas na ACB. Así, ese ano, o Bilbao Berri consegue disputar aos playoff de ascenso, acadando finalmente o ascenso á segunda máxima categoría do baloncesto estatal tras vencer ao Guadalajara e ao La Palma. Finalmente, na tempada 2003-04 o Bilbao Basket ascendeu á máxima categoría, a liga ACB.

Na súa estrea na categoría de prata durante a temporada 2002−03, o Bilbao convertese no equipo revelación e consegue acabar loitando polo ascenso á ACB, aínda que finalmente foi derrotado nos playoffs de ascenso ás primeiras de cambio polo León. Ao ano seguinte os rexistros durante a tempada regular melloraron, terminando coma líder da clasificación, o que lles permitía acceder ás eliminatorias polos ascenso como favoritos. Na primeira rolda venceron, aínda que con dificultade ao Huelva, e nas semifinais vingáronse do León, vencendo por 3 a 0, o que lles supuxo o ascenso á máxima categoría.

Ao chegar á Liga ACB, o Bilbao contou cun dos presupostos máis baixos da categoría durante os seus primeiros anos. Durante a temporada 2005−06, conseguiu derrotar por primeira vez ao seu máximo rival, o TAU Baskonia no Bizkaia Arena ante 12 500 espectadores. Así mesmo, derrotou no vello pavillón de "La Casilla" ao Winterthur F.C. Barcelona e ao Unicaja Málaga, campión da Liga Regular. Porén, foi no Bizkaia Arena onde o Bilbao Basket conseguiu o maior rexistro de asistencia a un partido da ACB naquela altura con 15 414 espectadores o 6 de xaneiro de 2007 ante o TAU Baskonia. O pavillón no que xogaba o Iurbentia era o "Pabellón de Deportes Municipal de La Casilla" ou "La Casilla Udal Pabilioia", con capacidade para 5.200 espectadores. Metro Bilbao, na súa Estación de Indautxu, e as estacións de tren de Autonomía (Renfe Cercanías) e Ametzola (Renfe Cercanías e Feve) daban servizo ao pavillón.

### Subcampións da ACB

Durante o ano 2006 asinouse o acordo institucional para a construción dun novo pavillón en Miribilla para 10 014 espectadores, o cal foi inaugurado en setembro de 2010. Esa temporada 2010−11 comezou titubeante para o equipo, aínda que finalmente logra sen excesivos problemas o acceso á Copa do Rei, perdendo en cuartos de final contra o Baskonia nun axustado partido. Finalmente, lograría pechar a temporada regular na 6ª praza, repetindo a mellor clasificación da súa historia. Na primeira rolda dos play-off enfrontáronse ao Power Electronics Valencia, a priori un dos aspirantes ao título de liga.

En Valencia logran a súa primeira vitoria no play-off da súa historia, para pechar o seu pase a semifinais cun 2−0 en Bilbao. En semifinais, tamén co factor cancha en contra, vencerían ao Real Madrid 3−1, logrando disputar a Final da ACB. Finalmente caerían derrotados contra o Regal FC Barcelona por 3-0, supondo o primeiro subcampionato de liga do club. Este subcampionato permitiulles clasificarse para a seguinte edición da Euroliga. Na temporada 2011−12 da ACB o equipo mantivo un nivel discreto, perdéndose a Copa del Rei e caendo en cuartos de final. En Euroliga, o equipo consegue disputar tamén os cuartos de final, onde caen ante o CSKA Moscow.

### Problemas económicos

A finais de 2013, Gorka Arrinda, conselleiro delegado do equipo, anuncia que se non conseguen 1,5 millóns de euros non poderán pagar a nómina dos seus xogadoresnin aos provedores. Arrinda afirma que están en "unha situación límite de tesouraría" e dáse un prazo de dous meses para tomar unha decisión sobre o futuro do equipo. O 17 de xullo anúnciase que o equipo non competirá na próxima Liga ACB pola súa situación económica, feito que se confirmou un día despois. 

O 8 de agosto de 2014 o Tribunal Administrativo do Deporte (TAD), dependente do Consello Superior de Deportes (CSD), estimou o recurso interposto polo consello de administración do club e obrigou á ACB a readmitir ao conxunto vasco. Unha vez cumpridos os requisitos necesarios para a inscrición, como a reposición do Fondo Especial de Garantía e unha redución na débeda contraída con xogadores e técnicos por baixo do 15% foi readmitido na liga Endesa como membro de pleno dereito. O calendario, establecido antes da de reinscripción do club, estaba formado por 17 equipos nos que aquel que descansaba cada xornada será quen se enfronte ao Bilbao Basket sen alterar, deste xeito, a orde do calendario preestablecido. Nese momento, o equipo conta cun patrocinador principal, a empresa suíza WISeKey, que xunto a outros patrocinadores minoritarios e ao Consello de Administración do equipo, tratarían de reducir a débeda neta do club. Unha débeda, que tras quitas do 50% atopábase en 3,6 millóns de Euros.

Despois da difícil situación económica, despois de varios anos en ACB, o club descende para a temporada 2018−19 á Liga LEB. O descenso achega ao club o fondo de ascensos e descensos, o cal alivia economicamente ao club. Grazas a iso, o Bilbao pode contratar un elenco de xogadores competitivo con vistas ao regreso á liga ACB. O equipo renóvase ao completo, sendo Javi Salgado o único xogador que continúa do ano anterior e contratando a xogadores como Ben Lammers, Kevin Larsen, Leonardo Demétrio, Jaylon Brown ou Thomas Schreiner. Porén, o equipo non consegue o ascenso directo, tendo que disputar os play-offs por unha praza na máxima categoría. A eliminatroria de cuartos de final deparoulle unha contra Palencia que se decidiu en cinco partidos. Xa na Final Four, disputada en Bilbao a partido único, o equipo vence en semifinais ao Melilla e na final ao Palma, regresando así á Liga ACB.

Patrocinios
-----------

Por motivo de patrocinio, o club tivo diversos nomes ao longo da súa historia:

* **Lagun Aro Bilbao Basket** (2004–2007)
* **Iurbentia Bilbao Basket** (2007–2009)
* **Bizkaia Bilbao Basket** (2009–2011)
* **Gescrap Bizkaia Bilbao Basket** (2011–2012)
* **Uxúe Bilbao Basket** (2012–2013)
* **Dominion Bilbao Basket** (2015–2016)
* **RETAbet Bilbao Basket** (2016–2021)
* **Surne Bilbao Basket** (2021–presente)

Xogadores
---------

### Cadro actual

| **Surne Bilbao Basket 2022−2023** |
| --- |
| **Xogadores** | **Adestradores** |
| 

| Pos. | # | Nac. | Nome | Altura | Peso | Procedencia |
| --- | --- | --- | --- | --- | --- | --- |
| 5.0 !P | 1 |  ! | Withey, Jeff | 2,13 m (7 ft 0 in) | 104 kg (229 lb) | Goyang Orion Orions (2021) |
| 2.0 !E | 2 |  ! | Smith, Adam | 1,85 m (6 ft 1 in) | 77 kg (170 lb) | Hapoel Holon (2022) |
| 1.0 !B | 4 |  ! | Radičević, Nikola | 1,97 m (6 ft 6 in) | 91 kg (201 lb) | KK Lietkabelis (2022) |
| 4.0 !AP | 5 |  ! | Anderson, Denzel | 2,04 m (6 ft 8 in) | 95 kg (209 lb) | Stal Ostrów Wielkopolski (2022) |
| 3.0 !A | 8 | España !España | Reyes, Álex | 2,02 m (6 ft 8 in) | 85 kg (187 lb) | Oviedo (2020) |
| 2.0 !E | 10 | España !España | Alonso, Francis | 1,91 m (6 ft 3 in) | 84 kg (185 lb) | Unicaja (2022) |
| 1.0 !B | 12 |  ! | Håkanson, Ludvig | 1,89 m (6 ft 2 in) | 88 kg (194 lb) | Zielona Góra (2020) |
| 4.0 !AP | 12 |  ! | Sulejmanović, Emir | 2,05 m (6 ft 9 in) | 111 kg (245 lb) | Lenovo Tenerife (2022) |
| 3.0 !A | 22 | España !España | Rabaseda, Xavi | 1,96 m (6 ft 5 in) | 93 kg (205 lb) | Hereda San Pablo Burgos (2022) |
| 5.0 !P | 23 |  ! | Kyser, Michale | 2,08 m (6 ft 10 in) | 98 kg (216 lb) | Hapoel Holon (2022) |
| 4.0 !AP | 33 | España !España | Rosa, Ignacio | 2,04 m (6 ft 8 in) | 86 kg (190 lb) | Levitec Huesca (2022) |

 | Adestrador
 España Jaume Ponsarnau
Asistente(s)
 España Javi Salgado
 España Sergio García

---

Lenda* **(C)** Capitán
* Lesionado Lesionado

---

Cadro Actualizado: 04−10−2022  |

### Dorsais retirados

Javi Salgado.

|  |
| --- |
| **Dorsais retirados polo Bilbao Basket** |
| N° | Xogador | Posición | Etapa |
| **14** | España Javi Salgado | Base | 2001–2010, 2016–2019 |

### Destacados

* España Quino Colom
* España Germán Gabriel
* España Roger Grimau
* España Eduardo Hernández-Sonseca
* España Raül López
* España Álex Mumbrú
* España Javi Salgado
* España Paco Vázquez
* España Fran Vázquez
* Bélxica Axel Hervelle
* Brasil Marcelinho Huertas
* Brasil Tiago Splitter
* Croacia Marko Banić
* Croacia Damir Markota
* República Checa Ondřej Balvín
* Francia Jérôme Moïso
* Francia Frédéric Weis
* Estados UnidosIsrael D'or Fischer
* Estados Unidos Lamont Hamilton
* Estados Unidos Aaron Jackson
* Estados Unidos John Jenkins
* Estados Unidos Quincy Lewis
* Letonia Dairis Bertāns
* Letonia Jānis Blūms
* Lituania Antanas Kavaliauskas
* Lituania Renaldas Seibutis
* Montenegro Predrag Savović
* Montenegro Marko Todorović
* Grecia Kostas Vasileiadis
* Grecia Nikos Zisis

### Galardóns individuais

**Primeiro quinteto da ACB**

* Marcelinho Huertas – 2008
* Marko Todorović – 2015
* Álex Mumbrú – 2016

**MVP da ULEB Eurocup**

* Marko Banić – 2010

**Primeiro quinteto da Eurocup**

* Marko Banić – 2009, 2010
* Kostas Vasileiadis – 2009, 2013

**Segundo quinteto da Eurocup**

* Lamont Hamilton – 2013

Adestradores
------------

A seguinte é unha lista dos adestradores do Bilbao Basket desde a súa fundación.

* España Txutxo Sanz (2000–2001)
* España Pedro Zorrozua (2001)
* España Txus Vidorreta (2001–2010)
* España Rafa Pueyo (2010)
* Grecia Fotis Katsikaris (2010–2013)
* España Rafa Pueyo (2013–2014)
* España Sito Alonso (2014–2016)
* España Carles Duran (2016–2017)
* Croacia Veljko Mršić (2017–2018)
* Eslovenia Jaka Lakovič (2018)
* España Álex Mumbrú (2018–2022)
* España Jaume Ponsarnau (2022−presente)

Palmarés
--------

**LEB Oro**

* **Campións** (1): 2004

Historial
---------

| Ano | Nivel | Liga | Pos. | V–D | Copa do Rei | Outras copas | Competicións europeas |
| --- | --- | --- | --- | --- | --- | --- | --- |
| 2000–01 | 3 | LEB 2 | 13º | 13–20 |  |  |  |
| 2001–02 | 3 | LEB 2 | 1º | 31–8 |  | Copa LEB 2 | 1º |  |
| 2002–03 | 2 | LEB | 6º | 21–14 |  | Copa Príncipe | 2º |  |
| 2003–04 | 2 | LEB | 1º | 29–14 |  | Copa Príncipe | SF |  |
| 2004–05 | 1 | ACB | 14º | 12–22 |  |  |  |
| 2005–06 | 1 | ACB | 15º | 13–21 |  |  |  |
| 2006–07 | 1 | ACB | 10º | 15–19 |  |  |  |
| 2007–08 | 1 | ACB | 7º | 21–15 | Semifinais | Supercopa | 2º |  |
| 2008–09 | 1 | ACB | 8º | 15–19 |  |  | **2** Eurocup | SF | 11–3 |
| 2009–10 | 1 | ACB | 9º | 16–18 | Cuartos de final |  | **2** Eurocup | 3º | 13–5 |
| 2010–11 | 1 | ACB | 2º | 26–17 | Cuartos de final |  |  |
| 2011–12 | 1 | ACB | 6º | 19–17 |  | Supercopa | SF | **1** Euroliga | CF | 10–10 |
| 2012–13 | 1 | ACB | 7º | 20–17 | Cuartos de final |  | **2** Eurocup | 2º | 13–4 |
| 2013–14 | 1 | ACB | 14º | 12–22 |  | Supercopa | SF | **2** Eurocup | L32 | 8–8 |
| 2014–15 | 1 | ACB | 5º | 21–18 | Cuartos de final |  |  |
| 2015–16 | 1 | ACB | 10º | 16–18 | Semifinais |  | **2** Eurocup | L32 | 11–5 |
| 2016–17 | 1 | ACB | 10º | 14–18 |  |  | **2** EuroCup | FG | 3–5 |
| 2017–18 | 1 | ACB | 17º | 8–26 |  |  | **2** EuroCup | FG | 2–8 |
| 2018–19 | 2 | LEB Ouro | 2º | 29–12 |  | Copa Princesa | 2º |  |
| 2019–20 | 1 | ACB | 8º | 15–13 | Cuartos de final |  |  |
| 2020–21 | 1 | ACB | 17º | 10–26 |  |  | **3** Champions League | FG | 2–4 |
| 2021–22 | 1 | ACB | 9º | 16–18 |  |  |  |

Seareiros
---------

O club conta na actualidade con sete agrupacións de seareiros. A pioneira foi Hirukoa, á que seguiron a "Peña Vidorreta" e a "Peña Javi Salgado". Despois chegarían a "Peña 2.18", adicada a Frédéric Weis, e a "Peña Marko Banić". Algo máis tarde se fundou a "Peña La Casa" e, finalmente, a "Peña Bilbao Basket de Erandio".

Notas
-----

1. 1 2  "Bizkaia Bilbao Basket. Historia". Arquivado dende o orixinal o 12 de setembro de 2019. Consultado o 08 de febreiro de 2010.
2. ↑  "15.414 espectadores". *www.elcorreo.com*. Arquivado dende o orixinal o 22 de decembro de 2015. Consultado o 2019-12-18.
3. ↑  "Web Oficial de Iurbentia Bilbao Basket". Arquivado dende o orixinal o 09 de marzo de 2009. Consultado o 08 de febreiro de 2010.
4. ↑  "El Bilbao Basket dice que no podrá pagar las nóminas de sus jugadores en enero". *elcorreo.com*. 30 de decembro de 2013. Arquivado dende o orixinal o 20 de outubro de 2021. Consultado o 17 de agosto de 2021.
5. ↑  "Resultados & Calendario. 2018/2019". *leboro.es*.

Véxase tamén
------------

### Ligazóns externas

* Páxina web oficial do Bilbao Basket
* Perfil do Bilbao Basket en acb.com

| * v
* c
* e
Liga ACB − 2023−24 |
| --- |
| 
* Barça
* Baskonia
* Bàsquet Girona
* BAXI Manresa
* Casademont Zaragoza
* Covirán Granada
* Dreamland Gran Canaria
* Joventut Badalona
* Lenovo Tenerife
* Monbus Obradoiro
* MoraBanc Andorra
* Real Madrid
* Río Breogán
* Surne Bilbao Basket
* UCAM Murcia
* Unicaja
* Valencia Basket
* Zunder Palencia

 |